Document ID: 31987R2501

*****
ΚΑΝΟΝΙΣΜΟΣ (ΕΟΚ) αριθ. 2501/87 ΤΗΣ ΕΠΙΤΡΟΠΗΣ
της 24ης Ιουνίου 1987
που καθορίζει τα χαρακτηριστικά κάθε ποικιλίας καπνού κοινοτικής παραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1576/86 (2), και ιδίως το άρθρο 2 παράγραφος 6,
Εκτιμώντας:
ότι το άρθρο 2 παράγραφος 4 του κανονισμού (ΕΟΚ) αριθ. 727/70 προσδιορίζει την έννοια της ποικιλίας συναρτήσει των βοτανικών χαρακτηριστικών, των τεχνικών καλλιεργείας και των ζωνών παραγωγής·ότι το σύνολο των στοιχείων αυτών επιτρέπει την ακριβή αναγνώριση κάθε ποικιλίας·
ότι με βάση τις παρατηρήσεις και τα τεχνικά δεδομένα που υπάρχουν, κατέστη δυνατόν να καταρτιστούν για κάθε ποικιλία δελτία που περιλαμβάνουν στις διακρίσεις «ειδικά χαρακτηριστικά » και «συνθήκες παραγωγής» τα εν λόγω στοιχεία, με εξαίρεση τις ζώνες παραγωγής που έχουν καθοριστεί μέσω άλλου μέτρου·ότι λαλμβάνοντας υπόψη τις πληροφορίες που διαβιβάζονται κάθε χρόνο από τα άλλα κράτη μέλη, τα στοιχεία αυτά που εμφαίνονται σε κάθε ποικιλιακό δελτίο ενδέχεται να υποστούν τροποποιήσεις· ότι, επί του παρόντος, πρέπει να περιληφθούν τα στοιχεία που περιέχονται στο παράρτημα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα βοτανικά χαρακτηριστικά και οι τεχνικές καλλιέργειες που αναφέρονται στο άρθρο 2 παράγραφος 4 του κανονισμού (ΕΟΚ) αριθ. 727/70 προσδιορίζονται για κάθε ποικιλία καπνού κοινοτικής παραγωγής, σύμφωνα με τα αντίστοιχα δελτία που περιλαμβάνονται στο παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τη συγκομιδή 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουνίου 1987.

Labels: 7
3
17